2020. gada 1. aprīlī Rīkojums Nr. 150

Rīgā (prot. Nr. 20 9. §)

**Grozījumi Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektā**

Izdarīt Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" koncepcijas projektā (atbalstīts ar Ministru kabineta 2019. gada 16. janvāra rīkojumu Nr. 20 "Par Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas "Pētniecība un izglītība" koncepcijas projektu") (Latvijas Vēstnesis, 2019, 13. nr.) šādus grozījumus:

1. Izteikt 3. nodaļas "Programmas struktūra" sadaļas "Programmas vadība" pirmo rindkopu šādā redakcijā:

"Programmas apsaimniekotājs (PA) – Latvijas Republikas Izglītības un zinātnes ministrija – ir atbildīga par programmas sagatavošanu un īstenošanu ciešā sadarbībā ar donoru programmas partneriem un programmas aģentūru. Līdz 2021. gada 30. jūnijam programmas aģentūras funkcijas pilda Valsts izglītības attīstības aģentūra. No 2021. gada 1. jūlija aģentūras funkcijas, kas saistītas ar programmas pētniecības aktivitāšu īstenošanu, pilda Latvijas Zinātnes padome, savukārt aģentūras funkcijas, kas saistītas ar programmas stipendiju un inovācijas centru aktivitāšu īstenošanu, pilda Valsts izglītības attīstības aģentūra."

2. Papildināt 7. nodaļas "Divpusējās sadarbības mērķi" piekto rindkopu aiz vārdiem "Valsts izglītības attīstības aģentūra" ar vārdiem "un Latvijas Zinātnes padome".

Ministru prezidents A. K. Kariņš

Izglītības un zinātnes ministre I. Šuplinska